Angeliño

José Ángel Esmorís Tasende (enam tuntud lihtsalt kui Angeliño; sündinud 4. jaanuaril 1997 Coristancos) on Hispaania jalgpallur, kes mängib vasakkaitsja või vasakpoolkaitsjana Itaalia kõrgliigaklubis Roma.

Aastatel 2007–2013 kuulus ta Deportivo La Coruña noorteakadeemiasse. 2013. aastal liitus ta Manchester Cityga. 2015. aasta hooajal mängis ta Manchester Cityst laenul Major League Socceri klubis New York City FC. Manchester City põhimeeskonnas debüteeris Angeliño 30. jaanuaril 2016 karikamängus Aston Villa vastu. Samal aastal pääses ta Manchester City põhimeeskonnas veel väljakule 24. augustil UEFA Meistrite Liiga play-off-ringimängus Bukaresti Steaua vastu ja 21. septembril liigakarikamängus Swansea City vastu.

Hooaja 2016–17 teises pooles mängis ta Manchester Cityst laenul Hispaania esiliiga klubis Mallorca. Hooajal 2017–18 mängis ta laenul Hollandi kõrgliiga klubis NAC Breda.

2018. aasta juunis sõlmis ta viieaastase lepingu PSV Eindhoveniga, kuid siirdus järgmise aasta tagasi Manchester Citysse. Pärast seda, kui ta oli hooaja 2019–2020 esimeses pooles Manchester City meeskonnas Inglismaa kõrgliigas väljakule saanud vaid kuues mängus, suundus ta laenule Leipzigi. 13. augustil 2020 andis ta UEFA Meistrite Liiga veerandfinaalimängus Madridi Atlético vastu väravasöödu Leipzigi võiduväravale. Sellega jõudis Leipzig esimest korda Meistrite Liiga poolfinaali. Hooaja 2020–21 alagrupimängus lõi Angeliño kaks väravat İstanbuli Başakşehiri vastu.

 Saavutused 
Manchester City
FA Community Shield: 2019

 Välislingid 

Kategooria:Hispaania jalgpallurid
Kategooria:Manchester City mängijad
Kategooria:RCD Mallorca jalgpallurid
Kategooria:NAC Breda jalgpallurid
Kategooria:PSV Eindhoveni mängijad
Kategooria:RB Leipzigi mängijad
Kategooria:TSG 1899 Hoffenheimi jalgpallurid
Kategooria:Galatasaray SK mängijad
Kategooria:AS Roma mängijad
Kategooria:Premier League'i mängijad
Kategooria:Major League Socceri mängijad
Kategooria:Bundesliga mängijad
Kategooria:Eredivisie mängijad
Kategooria:Süper Ligi mängijad
Kategooria:Serie A mängijad
Kategooria:Sündinud 1997